section_heading: Zviježđa i kretanje Zemlje
paragraph_text: Zbog kretanja Zemlje, nagnutosti Zemljine osi i ovisno o zemljopisnoj širini na kojoj se nalazimo, u određeno doba godine bit će vidljiv različit dio neba i različita zviježđa. Tijekom noći zvijezde prividno izlaze na istočnom nebu i zalaze za obzor na zapadnom nebu, što je poljedica Zemljine rotacije. Prividno se sve zvijezde kreću po kružnicama oko spojnice sjevernog i južnog nebeskog pola i iz naše perspektive čine kuglu koju nazivamo nebeska sfera.